smcproject/ml-wiki-sentences huggingface dataset:
അതോടെ, ലിനക്സ്, മൈക്രോസോഫ്റ്റ് വിൻഡോസ് തുടങ്ങിയ ഓപ്പറേറ്റിങ്ങ് സിസ്റ്റങ്ങളുടെ പുതിയ അവതരണങ്ങളിൽ യുണികോഡ് ഉപയോഗവും സാദ്ധ്യമായിത്തുടങ്ങി.
എന്നാൽ മലയാളം പോലുള്ള ഭാരതീയഭാഷകളിൽ ഈ വ്യവസ്ഥയ്ക്കു് അനുയോജ്യമായ ലിപിസഞ്ചയങ്ങൾ ലഭ്യമായിരുന്നില്ല.
വിൻഡോസിൽ തന്നെ ഏരിയൽ യുണികോഡ് എന്നൊരു ലിപിസഞ്ചയം ലഭ്യമായിരുന്നെങ്കിലും അതിൽ അടങ്ങിയിരുന്ന മലയാളം ലിപിവ്യവസ്ഥ തുലോം പരിമിതമായിരുന്നു.
ഈ സാഹചര്യത്തിലാണു് തൂലിക യുണികോഡ് പുറത്തിറങ്ങിയതു്.
ആദ്യമായി പുറത്തിറങ്ങിയ ഈ ലിപിസഞ്ചയങ്ങൾ സാങ്കേതികമായി പൂർണ്ണമായിരുന്നില്ല.
യുണികോഡിന്റെ തന്നെ മാനകീകരണം പൂർത്തിയാവാത്തതുകൊണ്ടായിരുന്നു മുഖ്യമായും ഈ പോരായ്മകൾ.
ഉദാഹരണത്തിനു് നിത്യോപയോഗത്തിൽ തീരെ പ്രചാരം കുറഞ്ഞുപോയിരുന്ന മലയാളം അക്കരൂപങ്ങളായിരുന്നു അന്നത്തെ മലയാളം യുണികോഡിൽ  ഉണ്ടായിരുന്നതു്.
കൂടാതെ, മലയാളത്തിന്റെ പ്രത്യേകതയായ ചില്ലക്ഷരങ്ങൾ എങ്ങനെയാണു വിന്യസിക്കേണ്ടതെന്നു് നിയതമായ അനുമാനം അപ്പോൾ വന്നിരുന്നില്ല.
ലിപി ലഭ്യമാണെങ്കിൽ പോലും പല ഓപ്പറേറ്റിങ്ങ് സിസ്റ്റങ്ങളിലും അവയെ ശരിയായ വിധത്തിൽ പ്രദർശിപ്പിക്കാനുതകുന്ന മദ്ധ്യവർത്തി സോഫ്റ്റ്‌വെയറുകൾ (Uniscribe engines) ക്രമീകരിക്കുക എന്നതു് ദുഷ്കരമായ ഒരു പ്രയത്നമായി തുടർന്നു എന്നതും മലയാളം കമ്പ്യൂട്ടിങ്ങിൽ യുണികോഡിന്റെ പ്രചാരം വർഷങ്ങളോളം താമസിപ്പിക്കാൻ ഇടയായി.
മലയാളം യുണികോഡ് ആവശ്യമായിരുന്ന മലയാളം വിക്കിപീഡിയ , ബ്ലോഗുകൾ തുടങ്ങിയ വെബ് സൈറ്റുകളും മറ്റും പ്രയോഗത്തിൽ വരാനും പ്രാരംഭകാലഘട്ടത്തിൽ അഭിവൃദ്ധിപ്പെടാനും തൂലിക യുണികോഡ് ഏറെ സഹായകമായി.
പിൽക്കാലത്തു് കൂടുതൽ അക്ഷരസമ്പന്നമായ അഞ്ജലി ഓൾഡ് ലിപി , രചന (ഫോണ്ട്) , മീര (ഫോണ്ട്), കാർത്തിക (ഫോണ്ട്) തുടങ്ങിയ  നിരവധി യുണികോഡ് ലിപികൾ പ്രചാരത്തിലായതോടെ തൂലിക യുണികോഡിന്റെ കേവലപ്രയുക്തത മിക്കവാറും ഇല്ലാതായി.
ഇതും കാണുക അഞ്ജലി ഓൾഡ് ലിപി രചന മലയാളം ലിപി സഞ്ചയം മലയാളത്തിലെ കമ്പ്യൂട്ടർ ലിപിസഞ്ചയങ്ങൾ അവലംബം
തൂലികാനാമം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Pen_name
സാഹിത്യകാരന്മാരും സാമൂഹ്യപ്രവർത്തകരും യഥാർത്ഥനാമം മറച്ചുവെച്ചു് എഴുത്തിനായി ഉപയോഗിക്കുന്ന അപരനാമത്തെയാണു് തൂലികാനാമം എന്ന് പറയുന്നത്.
പ്രമുഖ വ്യക്തികളുടെ തൂലികാ നാമങ്ങൾ വ്യക്തി തൂലികാനാമം കമലാ ദാസ് മാധവിക്കുട്ടി ശങ്കരൻകുട്ടി കുഞ്ഞിരാമൻ പൊറ്റെക്കാട്ട് എസ്.കെ. പൊറ്റെക്കാട്ട് കണ്ടാണിശ്ശേരി വട്ടോമ്പറമ്പിൽ വേലപ്പൻ അയ്യപ്പൻ കോവിലൻ എം. കുട്ടികൃഷ്ണ മേനോൻ വിലാസിനി പി.സി. കുട്ടികൃഷ്ണൻ ഉറൂബ് വടക്കേ കൂട്ടാല നാരായണൻകുട്ടിനായർ വി. കെ. എൻ പി.സി.ഗോപാലൻ നന്തനാർ അക്കിത്തം അച്യുതൻ നമ്പൂതിരി അക്കിത്തം പരമേശ്വരൻ നമ്പൂതിരിപ്പാട് വെണ്മണി അച്ഛൻ നമ്പൂതിരി ജോർജ്ജ് വർഗ്ഗീസ് കാക്കനാടൻ ഏബ്രഹാം തോമസ് ഏ.
ടി. കോവൂർ ഇടശ്ശേരി ഗോവിന്ദൻ നായർ ഇടശ്ശേരി ഗോവിന്ദപിഷാരോടി ചെറുകാട് തകഴി ശിവശങ്കരപിള്ള തകഴി എം. രാമുണ്ണിനായർ സഞ്ജയൻ ഉള്ളൂർ എസ്. പരമേശ്വരയ്യർ Ullur മുണ്ടക്കാമ്പറമ്പിൽ അപ്പുക്കുട്ടൻ നായർ കോഴിക്കോടൻ ലീലാ നമ്പൂതിരിപ്പാട് സുമംഗല ആർ.പി. മേനോൻ പമ്മൻ കെ.ഈശൊ മത്തായി പാറപ്പുറത്ത് കുഞ്ഞനന്തൻ നായർ തിക്കോടിയൻ വേങ്ങയിൽ കുഞ്ഞിരാമൻ നായനാർ കേസരി എം.പി.ഭട്ടതിരിപ്പാട് പ്രേംജി
[[വി:സാഹി
ത്യം]]
തൂലൂം ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിലെ നോർത്തേൺ റിവേഴ്സ് മേഖലയിൽ സ്ഥിതിചെയ്യുന്ന ദേശീയോദ്യാനമാണ് തൂലൂം ദേശീയോദ്യാനം .
4,380 ഹെക്റ്റർ വിസ്തീർണ്ണമുള്ള ഈ ദേശീയോദ്യാനം സിഡ്നിയ്ക്കു വടക്കായി 616 കിലോമീറ്ററും അതിർത്തിപട്ടണമായ അർബെൻ വില്ലെയിൽ നിന്നും 20 കിലോമീറ്ററും അകലെയാണുള്ളത്.
1986ൽ ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളിലെ ഫോക്കൽ പീക്ക് ഗ്രൂപ്പിന്റെ ഭാഗമാക്കി.
2007 ൽ ആസ്ത്രേലിയൻ നാഷനൽ ഹെറിറ്റേജിൽ ഉൾപ്പെടുത്തി.
പേൻ എന്നർത്ഥമുള്ള ദുലുഹ്ം എന്ന ബുണ്ട്ജലുങ് ഭാഷയിലെ വാക്കിൽ നിന്നാണ് തൂലൂം വെള്ളച്ചാട്ടത്തെ സൂചിപ്പിക്കുന്ന ഈ പേരു വന്നത്.
ചിത്രശാല ഇതും കാണുക ന്യൂ സൗത്ത് വെയിൽസിലെ ദേശീയോദ്യാനങ്ങൾ അവലംബം
തൂവക്കാളി
അണ്ടല്ലൂർക്കാവ് ,നീലേശ്വരം-പള്ളിക്കര കേണമംഗലം കഴകം ഭഗവതി ക്ഷേത്രം ,തൃക്കരിപ്പൂരിലെ എടാട്ടുമ്മൽ തോട്ടുമുണ്ട്യക്കാവ് എന്നിവിടങ്ങളിൽ കെട്ടിയാടപ്പെടുന്ന ഒരു തെയ്യമാണ് തൂവക്കാളി തെയ്യം (തൂവക്കാരി എന്ന നാമവും ഉപയോഗിച്ച് കാണുന്നു).
രോഗ ശാന്തിക്കായി തൂവക്കാരി തെയ്യത്തിനു പഴക്കുല സമർപ്പിക്കുന്ന പതിവും അണ്ടല്ലൂർക്കാവിൽ ഉണ്ട്.
തലശ്ശേരിയിലുള്ള (കണ്ണൂർ ജില്ല) പ്രസിദ്ധമായ ഒരു കാവ് ആണ് അണ്ടലൂർക്കാവ്.
മലയാള മാസം കുംഭം ഒന്ന് മുതൽ ഏഴു വരെയാണ് ഇവിടുത്തെ പ്രധാന വാർഷികോത്സവം നടക്കുന്നത്.
തെയ്യങ്ങൾ അരങ്ങേറുന്നത്  കുംഭം നാലാം തിയ്യതി മുതൽക്കാണ്.
അവലംബം ↑ http://thiraseela.com/main/distNewsMain.php?id=667 ↑
തൂത്തുക്കുടി ജില്ല ഇംഗ്ലീഷ് വിലാസം https://ml.wikipedia.org/wiki/Thoothukudi_district
തൂത്തുക്കുടി ജില്ല:(തമിഴ് : தூத்துக்குடி மாவட்டம்) " tuticorin" എന്നാ പേരിലും ഈ ജില്ല അറിയപ്പെടുന്നു.
തെക്കേ ഇന്ത്യൻ സംസ്ഥാനമായ തമിഴ്നാടിലെ ഒരു ജില്ലയാണ് തൂത്തുക്കുടി.
തൂത്തുക്കുടിയുടെ കടലിൽ ധാരാളമായി മുത്തുകൾ കണ്ടുവരുന്നതിനാൽ മുത്ത് കൃഷിക്ക് പേരുകേട്ട സ്ഥലമാണ്‌.
Thoothukudi district in Tamil Nadu, India അവലംബം പുറത്തേക്കുള്ള കണ്ണികൾ "ഔദ്യോഗിക വെബ്സൈറ്റ് Archived 2006-08-03 at the Wayback Machine . "
തൂത്തുക്കുടി" "തൂത്തുക്കുടി അറിയേണ്ടതെല്ലാം
തൂത്തുക്കുടി തുറമുഖം ഇംഗ്ലീഷ് വിലാസം https://ml.wikipedia.org/wiki/Thoothukudi
തമിഴ്നാട്ടിലെ ഒരു പ്രധാന തുറമുഖമാണ് തൂത്തുക്കുടി തുറമുഖം .
മുൻ ചിദംബരനാർ ജില്ലയുടെ ആസ്ഥാന പട്ടണമായിരുന്നു.
തൂത്തുക്കുടി മാന്നാർ ഉൾക്കടൽ തീരത്തെ ഒരു തുറമുഖ പട്ടണം എന്ന നിലയിലാണ് പ്രസിദ്ധമായിട്ടുള്ളത്.
തമിഴ്നാട്ടിലെ ഒരു പ്രധാന തീരദേശ ഗതാഗത -വാണിജ്യ-മത്സ്യബന്ധന കേന്ദ്രം എന്ന നിലയിലും തൂത്തുക്കുടി ശ്രദ്ധേയമാണ്.
4,621 ച.
വിസ്തൃതിയിൽ വ്യാപിച്ചിരിക്കുന്ന തൂത്തുക്കുടി ജില്ലയുടെ വടക്കു വിരുദനഗർ ജില്ലയും കിഴക്കു രാമനാഥപുരം ജില്ലയും ഇന്ത്യൻ സമുദ്രവും തെക്കു കന്യാകുമാരി ജില്ലയും പടിഞ്ഞാറ് തിരുനെൽവേലി ജില്ലയും അതിരുകൾ നിർണയിക്കുന്നു.
ജനസംഖ്യ: 15,65,743 (2001); ജനസാന്ദ്രത: 334/ച.
(2001) തമിഴ്നാട്ടിലെ രണ്ടാമത്തെ തുറമുഖം
തമിഴ്നാട്ടിലെ രണ്ടാമത്തെ പ്രധാന തുറമുഖമായ തൂത്തുക്കുടി ഇന്ത്യയുടെ തെക്കേ അറ്റത്ത്, പശ്ചിമ-പൂർവ ദേശങ്ങളിലേക്കുള്ള വാണിജ്യ പാതയിൽ, ചെന്നൈയിൽ നിന്ന് 540 കി.
തെക്കു പടിഞ്ഞാറ് അക്ഷാശം 8 0 45 ' വടക്ക്, രേഖാശം 78 0 13 ' കിഴക്കായി സ്ഥിതി ചെയ്യുന്നു.
1974 ജൂലായ് 11 -ന് ഇന്ത്യയിലെ പത്താമത്തെ പ്രധാന (major) തുറമുഖമായി പ്രഖ്യാപിക്കപ്പെട്ട തൂത്തുക്കുടി നാവിക ഗതാഗത - വ്യാവസായിക രംഗങ്ങളിൽ മുന്നിട്ടുനിൽക്കുന്നു.
7-9 നൂറ്റാണ്ടുകളിൽ പാണ്ഡ്യ രാജാക്കന്മാരുടേയും തുടർന്ന് ചോളരാജാക്കന്മാരുടേയും അധീനതയിലായ തൂത്തുക്കുടി 1649 -ൽ ഡച്ചു ഭരണത്തിൻ കീഴിലായി.
1825 ജൂണിൽ ബ്രിട്ടീഷ് ഈസ്റ്റ് ഇന്ത്യാ കമ്പനി തൂത്തുക്കുടിയുടെ അധികാരം പിടിച്ചെടുത്തു.
ചോളമണ്ഡലതീരത്തെ മറ്റു തുറഖമുഖങ്ങളെ അപേക്ഷിച്ച് തൂത്തുക്കുടി തുറമുഖത്തിന്റെ അനന്തസാധ്യതകൾ മനസ്സിലാക്കിയ ബ്രിട്ടീഷുകാർ 1842 -ൽ ഇവിടെ ഒരു ദീപസ്തംഭം പണികഴിപ്പിക്കുകയും 1868 -ൽ തുറമുഖവികസന പദ്ധതികൾക്ക് തുടക്കം കുറിക്കുകയും ചെയ്തു.
തുടർന്ന് 1873 , 1887 , 1894 എന്നീ വർഷങ്ങളിൽ തുറമുഖത്തിന്റെ അനുബന്ധ സൗകര്യങ്ങൾ വികസിപ്പിക്കുന്നതിനുള്ള നടപടികൾ ഉണ്ടായി.
ആഴക്കടൽ തുറമുഖം
1914 -ഓടെ തൂത്തുക്കുടിയിൽ ആഴക്കടൽ തുറമുഖം സ്ഥാപിക്കുവാനുള്ള പദ്ധതികൾക്ക് തുടക്കമിട്ടു.
1920 -ൽ വികസനപദ്ധതി പുനരുദ്ധരിക്കാൻ ശ്രമം നടന്നെങ്കിലും 1947 വരെ കാര്യമായ വികസനമുണ്ടായില്ല.
1955 -ൽ ഭാരത സർക്കാർ തൂത്തുക്കുടി തുറമുഖ വികസനത്തിനായി സേതു സമുദ്രം കമ്മിറ്റിയെ നിയോഗിച്ചു.
തുടർന്ന് പല ഘട്ടങ്ങളിലായി നടന്ന വികസന പ്രവർത്തനങ്ങൾക്കൊടുവിൽ 1964 നവംബർ 5 -ന് അന്നത്തെ പ്രധാനമന്ത്രിയായിരുന്ന ലാൽ ബഹാദൂർ ശാസ്ത്രി തുറമുഖത്തിന്റെ നിർമ്മാണ-വികസന പ്രവർത്തനങ്ങളുടെ ഉദ്ഘാടനം നിർവഹിച്ചു.
1974 -ൽ തൂത്തുക്കുടി എന്ന മേജർ തുറമുഖം യാഥാർഥ്യമായി.
സുമാർ 140 കി.
വളം, ഉപ്പ് , രാസവസ്തുക്കൾ എന്നിവയുടെ ഉത്പാദനം, മത്സ്യം , തേയില , കാപ്പി തുടങ്ങിയവയുടെ സംസ്കരണം എന്നിവയ്ക്കും പ്രാമുഖ്യമുണ്ട്.
കാർഷിക വിളകളിൽ തിന , ചോളം തുടങ്ങിയവയാണ് കൂടുതലുള്ളത്.
നിരവധി വിദ്യാഭ്യാസ - ആരോഗ്യ സ്ഥാപനങ്ങളും ഇവിടെ പ്രവർത്തിക്കുന്നുണ്ട്.
1540 -ൽ പോർച്ചുഗീസുകാരാണ് തൂത്തുക്കുടി പട്ടണം സ്ഥാപിച്ചത്.
തുടർന്ന് ഡച്ച് അധീനതയിലായ ഈ പ്രദേശം പിന്നീട് ബ്രിട്ടീഷ് ഭരണത്തിൻ കീഴിലാവുകയും സ്വാതന്ത്ര്യാനന്തരം തമിഴ്നാട് സംസ്ഥാനത്തിന്റെ ഭാഗമാവുകയും ചെയ്തു.
ചിത്രങ്ങൾ അവലംബം പുറത്തേക്കുള്ള കണ്ണികൾ Thoothukudi, Tamil Nadu http://www.thoothukudi.com/ http://municipality.tn.gov.in/thoothukudi/ Archived 2011-08-10 at the Wayback Machine .
http://www.tuticorincity.com/ Archived 2012-06-26 at the Wayback Machine .
തൂമ്പ ഇംഗ്ലീഷ് വിലാസം https://ml.wikipedia.org/wiki/Hoe_(tool) തൂമ്പ ഉപയോഗിച്ച് നിലം നിരപ്പാക്കുന്നു
മണ്ണ് ഇളക്കാൻ ഉപേയാഗിക്കുന്ന ഉപകരണമാണ് തൂമ്പ .
ചതുരത്തിൽ ഉള്ള ഉറപ്പേറിയ ഉരുക്ക് പാളിയാണ് തൂമ്പയുടെ പ്രധാനഭാഗം.
ഏറെക്കുറെ ചതുരാകൃതിയിലുള്ള ഇതിന്റെ ഒരുവശം മൂർച്ചയുള്ള വീതിയുള്ള ഭാഗമായിരിക്കും.
ഇതിനു തൊട്ടെതിർവശത്ത് ഒരു ദ്വാരം ഉണ്ടായിരിക്കും.
ഈ ദ്വാരത്തിലൂടെ തടി കൊണ്ടു നിർമിച്ച ഒരു പിടി ഉറപ്പിച്ചിരിക്കും.
തൂമ്പക്കൈ, താഴി എന്നിങ്ങനെയുള്ള പേരുകളിൽ ഈ പിടി അറിയപ്പെടുന്നു.
പറമ്പ് കിളയ്ക്കുക, കൂടിക്കിടക്കുന്ന മണ്ണ് , ചരൽ തുടങ്ങിയവ നീക്കം ചെയ്യുക, നിരപ്പാക്കുക എന്നീ ആവശ്യങ്ങൾക്ക് തൂമ്പ ഉപയോഗിക്കുന്നു.
പലതരം തൂമ്പകൾ കൈക്കോട്ട് മൺ‌വെട്ടി അഥവാ പടന്ന മമ്മട്ടി - വീതിയേറിയ ഈ തൂമ്പ മണൽ കോരുവാനും പുല്ലു ചെത്തുവാനുമാണ് കൂടുതലായും ഉപയോഗിക്കുന്നത്.
ദ സർക്കസ്
ദ സർക്കസ് എന്നത് 1928-ൽ പുറത്തിറങ്ങിയ, ചാർളി ചാപ്ലിൻ എഴുതി-സംവിധാനം ചെയ്ത് - അഭിനയിച്ച, ഒരു ഹാസ്യ ചലച്ചിത്രമാണ് .
ഒരു സർക്കസ് കൂടാരത്തിലേക്ക് അവിചാരിതമായി എത്തിപ്പെടുന്ന ഒരു നാടോടിയായാണ്‌ ചാപ്ലിൻ ഇതിൽ അഭിനയിക്കുന്നത്.
ദ സർക്കസ് അവലംബങ്ങൾ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് The Circus ഇന്റർനെറ്റ് മൂവി ഡാറ്റാബേസിൽ
ദ ഹിന്ദുസ്ഥാൻ ടൈംസ് ഹിന്ദുസ്ഥാൻ ടൈംസ് ഓഫീസ് ന്യൂ ഡെൽഹി
ഇന്ത്യയിലെ ഒരു ഇംഗ്ലീഷ് ദിനപത്രമാണ് 1924-ൽ ആരംഭിച്ച ദ ഹിന്ദുസ്ഥാൻ ടൈംസ് .
ഇന്ത്യയിലെ ഏറ്റവും വലിയ പത്രമാധ്യമങ്ങളിൽ ഒന്നാണിത്.
ഓഡിറ്റ് ബ്യൂറോ ഓഫ് സർക്കുലേഷന്റെ കണക്കനുസരിച്ച്, 2015 നവംബറിൽ 1.16 ദശലക്ഷം പത്രങ്ങളാണ് വിതരണം ചെയ്യുന്നത്.
ഇന്ത്യയിലെ ടൈംസ് ഓഫ് ഇന്ത്യയ്ക്ക് ശേഷം ഏറ്റവും കൂടുതൽ വായിക്കപ്പെടുന്ന ഇംഗ്ലീഷ് ദിനപത്രമായി ഇന്ത്യാ റീഡർഷിപ്പ് സർവേ 2014 വെളിപ്പെടുത്തുന്നു.
ന്യൂഡൽഹി, മുംബൈ, കൊൽക്കത്ത, ലഖ്നൗ, പട്ന, റാഞ്ചി, ചണ്ഡീഗഡ് എന്നിവിടങ്ങളിൽ നിന്നുള്ള എഡിഷനുകൾ വടക്കേ ഇന്ത്യയിൽ പ്രചാരത്തിലിരിക്കുന്നു.
ദ ഹെഡ് ഓഫ് എ യങ് വുമൺ ഇംഗ്ലീഷ് വിലാസം https://ml.wikipedia.org/wiki/Head_of_a_Woman_(Leonardo,_Turin)
ഫ്ലോറന്റൈൻ ചിത്രകാരൻ ലിയനാർഡോ ഡാ വിഞ്ചി കടലാസിൽ സിൽവർപോയിന്റിൽ വരച്ച ചിത്രമാണ് ദ ഹെഡ് ഓഫ് എ യങ് വുമൺ .
ഈ ചിത്രം റോയൽ ലൈബ്രറി ഓഫ് ടൂറിനിൽ സൂക്ഷിച്ചിരിക്കുന്നു.
ദ ഹെയറി മാൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/The_Hairy_Man
ഒരു റഷ്യൻ യക്ഷിക്കഥയാണ് രോമമുള്ള മനുഷ്യൻ .
ആൻഡ്രൂ ലാങ് ഇത് ദി ക്രിംസൺ ഫെയറി ബുക്കിൽ ഉൾപ്പെടുത്തിയിട്ടുണ്ട്.
എല്ലാ രാത്രിയിലും ഒരു രാജാവിന്റെ റാപ്സീഡ് വയലിലെ രണ്ട് റിക്കുകൾ കത്തിക്കുന്നു.
ഒടുവിൽ, നായ്ക്കളുമായി ഒരു ഇടയൻ കാവൽ നിൽക്കുന്നു, ഉത്തരവാദിയായ "മുടിയുള്ള മനുഷ്യനെ" പിടികൂടുന്നു.
രാജാവ് അവനെ ഒരു കൂട്ടിൽ ഇട്ടു.
മുടിയുള്ള മനുഷ്യൻ രാജാവിന്റെ മകനോട് വളരെ ആത്മാർത്ഥമായി അപേക്ഷിക്കുന്നു, യുവ രാജകുമാരൻ അവനെ മോചിപ്പിക്കുന്നു.
അതിനായി, മകനെ കാട്ടിൽ കൊണ്ടുപോയി കൊല്ലാനും തെളിവായി അവന്റെ ശ്വാസകോശവും കരളും തിരികെ കൊണ്ടുവരാനും രാജാവ് ഉത്തരവിടുന്നു.
അവനെ കൊണ്ടുപോകുന്ന മനുഷ്യന് അത് ചെയ്യാൻ കഴിയില്ല, പകരം ഒരു വൃദ്ധനായ നായയെ കൊല്ലുന്നു.
കുട്ടി കാട്ടിൽ അലഞ്ഞുനടക്കുന്നു.
വർഷങ്ങൾക്ക് ശേഷം, അവൻ ഒരു കോട്ടേജിൽ വരുന്നു, അവിടെ മുടിയുള്ള മനുഷ്യൻ താമസിക്കുന്നു.
അവിടെ അവൻ ഏഴു വർഷത്തോളം താമസിച്ചു, ഒരു കർഷകനെപ്പോലെ കഠിനാധ്വാനം ചെയ്യുന്നു.
പക്ഷേ യാത്ര ചെയ്യാൻ പ്രായമാകുന്നതുവരെ ഒരിക്കലും പരാതിപ്പെടില്ല.
അവൻ പോകുന്നതിനുമുമ്പ്, രോമമുള്ള മനുഷ്യൻ ആൺകുട്ടിക്ക് ഒരു സ്വർണ്ണ ആപ്പിളും (അതിൽ മാന്ത്രികമായി ഒരു സ്വർണ്ണ വടിയും സ്വർണ്ണ നിറമുള്ള കുതിരയും അടങ്ങിയിരിക്കുന്നു), ഒരു വെള്ളി ആപ്പിളും (അതിൽ ഒരു വെള്ളി വടിയും ഹുസാറുകളുടെ ഒരു സൈന്യവും അടങ്ങിയിരിക്കുന്നു), ഒരു ചെമ്പ് ആപ്പിളും (ഇതിൽ ഒരു ചെമ്പ് വടിയും കാൽ സൈനികരുടെ ഒരു സൈന്യവും അടങ്ങിയിരിക്കുന്നു) ൽകുന്നു.
ആൺകുട്ടി ആദ്യത്തെ ആപ്പിൾ ഉപയോഗിക്കുകയും യാത്ര ആരംഭിക്കുകയും അവസാനം ഒരു വിദൂര രാജാവിന് തന്റെ സേവനം വാഗ്ദാനം ചെയ്യുകയും ചെയ്യുന്നു അവലംബം
ദ സർക്കിൾ ഇംഗ്ലീഷ് വിലാസം https://ml.wikipedia.org/wiki/The_circle_(film)
ജാഫർ പനാഹി സംവിധാനം ചെയ്ത് 2000  ൽ പുറത്തിറങ്ങിയ ഇറാനിയൻ ചലച്ചിത്രം ആണ് ദ സർക്കിൾ ( പേർഷ്യൻ : دایره .
ഇറാനിലെ സ്ത്രീ ജീവിതത്തെ സത്യസന്ധമായി ആവിഷ്ക്കരിക്കുന്ന 'ദ സർക്കിൾ'  ആണ് പനാഹിയെ ലോകപ്രശസ്തനാക്കിയത്.
വെനീസ് ചലച്ചിത്ര മേളയിൽ  ഗോൾഡൻ ലയണും സാൻ സെബാസ്റ്യനിൽ മികച്ച ചിത്രത്തിനുള്ള ഫിപ്രെസ്കി പുരസ്കാരവും ഈ സിനിമയ്ക്ക്  ലഭിച്ചു.
അഭിനേതാക്കൾ Nargess Mamizadeh as Nargess Maryiam Parvin Almani as Arezou Mojgan Faramarzi as Prostitute Elham Saboktakin as Nurse Monir Arab as Ticket Seller Solmaz Panahi as Solmaz Fereshteh Sadre Orafaiy as Pari Fatemeh Naghavi as Mother Abbas Alizadeh as Father of Pari Negar Ghadyani Liam Kimber as Sahij Ataollah Moghadas as Haji Khadijeh Moradi Maryam Shayegan as Parveneh Maedeh Tahmasebi as Maedeh അവലംബം ↑ {{ cite news }} : Check date values in: | accessdate= and | date= ( help ) പുറം കണ്ണികൾ The Circle ഇന്റർനെറ്റ് മൂവി ഡാറ്റാബേസിൽ
ദ ഹണ്ടിംഗ് പാർട്ടി
ദ ഹണ്ടിംഗ് പാർ‌ട്ടി 1971 ൽ പുറത്തിറങ്ങിയ ഒരു അമേരിക്കൻ-ബ്രിട്ടീഷ് വെസ്റ്റേൺ സിനിമയാണ്.
ഡോൺ മെഡ്ഫോർഡ് സംവിധാനം ചെയ്ത ഈ സിനിമയിലെ പ്രധാന കഥാപാത്രങ്ങലെ ഒളിവർ റീഡ്, ജീൻ ഹാക്ക്മാൻ, കാൻഡിസ് ബെർഗെൻ, സൈമൺ ഓക്ലാൻഡ്, റൊണാൾഡ് ഹോവാർഡ് എന്നിവർ അവതരിപ്പിച്ചു.
അഭിനേതാക്കൾ ഒലിവർ റീഡ് : ഫ്രാങ്ക് കാൽഡർ ജീൻ ഹാക്ക്മാൻ : ബ്രാണ്ടിറ്റ് റൂഗർ കാൻഡിസ് ബെർഗൻ : മെലിസ റൂഗർ സൈമൺ ഓക്ലാൻഡ് : മാത്യു ഗൺ L.Q. ജോൺസ് : ഹോഗ് വാറൻ മിറ്റ്ച്ചൽ റയാൻ : ഡോക് ഹാരിസൺ റൊണാൾഡ് ഹോവാർഡ് : വാട്ട് നെൽസൺ വില്ല്യം വാട്സൺ : ജിം ലോറിംഗ് G.D. സ്പ്രാഡ്‍ലിൻ : സാം ബയാർഡ് റയ്ഫോർഡ് ബാർനെസ് : ക്രിമ്പ് ബെർനാർഡ് കൈ : ബഫോർഡ് കിംഗ് റിച്ചാർഡ് ആഡംസ് : ഓവ്നി ക്ലാർക്ക് ഡീൻ സെൽമിയര് : കോളിൻസ് സാറാ അറ്റ്കിൻസൺ : റെഡ്ഹെഡ് ഫ്രാൻസെസ്ക ടു : ചൈനീസ് പെൺകുട്ടി അവലംബം ↑ Trio Pleads Guilty to 'Hunting Party: Guilty of 'Hunting Party' Warga, Wayne.
Los Angeles Times (1923-Current File) [Los Angeles, Calif] 25 July 1971: s1.
ദ ഹിഡൺ ഫോർട്രസ്
ദ ഹിഡൺ ഫോർട്രസ് ( 隠し砦の三悪人 , കാകുഷി ടോറിഡേ നോ സാൻ അകുകിൻ , അക്ഷരാർത്ഥത്തിൽ, "ഒളിഞ്ഞിരിക്കുന്ന കോട്ടയിലെ മൂന്ന് വില്ലന്മാർ") 1958 -ലെ ജിഡായ്ഗേകി ചലച്ചിത്രമാണ്.
അകിര കുറോസാവയാണ് ഈ ചിത്രം സംവിധാനം ചെയ്തത്.
തോഷിറോ മിഫ്യൂണെ ജനറൽ മകാബെ റോകുറോട്ടയായും ( 真壁 六郎太 ) മിസ യുവേഹാര യൂകി രാജകുമാരിയായും അഭിനയിക്കുന്നു.
താഹേയ്, മാറ്റാഷിചി ( മിനോറു ചികായി , കമറ്റാരി ഫ്യൂജിവാര ) എന്നീ രണ്ട് ദരിദ്ര കർഷകരാണ് കേന്ദ്രകഥാപാത്രങ്ങൾ.
യമാന ക്ലാനിനോടൊപ്പം യുദ്ധം ചെയ്യാൻ ഇവർ ഉദ്ദേശിച്ചിരുന്നുവെന്നും പക്ഷേ എത്തിയപ്പോൾ താമസിച്ചുപോയെന്നും ഇവരുടെ സംഭാഷണത്തിൽ നിന്ന് മനസ്സിലാക്കാവുന്നതാണ്.
പരാജയപ്പെട്ട അകിസൂകി ക്ലാനിന്റെ സൈനികരാണ് ഇവരെന്ന് തെറ്റിദ്ധരിച്ച വിജയികൾ ഇവരെക്കൊണ്ട് മൃതദേഹങ്ങൾ മറവുചെയ്യിച്ചു.
കലഹിച്ച് പിരിഞ്ഞ ഇവരെ വീണ്ടും പിടികൂടി മറ്റ് തടവുകാരോടൊപ്പം അകിസൂകി കോട്ടയിൽ സ്വർണ്ണത്തിനായി കുഴിക്കുവാൻ നിയോഗിച്ചു.
തടവുകാരുടെ കലാപത്തിന് ശേഷം ടാഹേയിയും മറ്റാഷിചിയും രക്ഷപെടുന്നു.
ഒരു നദിക്കരികിൽ ഇവർ അകിസൂകി ക്ലാനിന്റെ ചന്ദ്രക്കല മുദ്രയോട് കൂടിയ സ്വർണ്ണം കണ്ടെത്തുന്നു.
ഇതിനുശേഷം പരാജയപ്പെട്ട അകിസൂകി ക്ലാനിന്റെ ജനറൽ മകാബെ റോകോടുരയോടൊപ്പമാണ് ( തോഷിരോ മിഫ്യൂണെ ) ഇവർ യാത്ര ചെയ്യുന്നത്.
രാജകുമാരി യൂകി അകിസൂകി ( മിസ യുവേഹാര ) ഇവരോടൊപ്പമുണ്ട്.
രഹസ്യം സൂക്ഷിക്കുവാനായി യൂകി ഒരു മൂകയായി അഭിനയിക്കുന്നു.
ഇതിനിടെ കർഷകർ സ്വർണ്ണം കൊണ്ടുപോകാനുള്ള പദ്ധതി അട്ടിമറിക്കാൻ ശ്രമിക്കുന്നുണ്ട്.
പിന്നീട് ഒരു കർഷകന്റെ പുത്രി (ടോഷികോ ഹിഗൂച്ചി) ഇവരോടൊപ്പം ചേരുന്നു.
ഒരു അടിമ വ്യാപാരിയിൽ നിന്നാണ് ഇവർ ഈ സ്ത്രീയെ കൂടെ കൂട്ടുന്നത്.
റോകുറോട്ടയുടെ ശത്രു ഒടുവിൽ ഇവരെ പിടികൂടുന്നു.
അപ്രതീക്ഷിതമായി അയാൾ രാജകുമാരിയോടും റോകുറോട്ടയോടും ചേരാൻ തീരുമാനിക്കുന്നു.
സ്വർണ്ണവുമായി രക്ഷപ്പെട്ടശേഷം കർഷകർ മറ്റുള്ളവരിൽ നിന്ന് വഴി പിരിയുന്നു.
കർഷകർ സ്വർണ്ണം കണ്ടെത്തുന്നു.
അകിസൂകി ക്ലാനിലെ അംഗങ്ങൾ ഇവരെ പിടികൂടുന്നു.
യൂകി ആരാണെന്ന് അവർക്ക് അപ്പോഴാണ് മനസ്സിലാകുന്നത്.
സ്വർണ്ണം അകിസൂകി കുടുംബത്തിന്റെ അധികാരം പുനഃസ്ഥാപിക്കാനാണ് ഉപയോഗിക്കുന്നത്.
കർഷകരെ ഒരു റയോ നാണയവുമായി തിരികെ അയയ്ക്കുന്നു.
അവസാന സീനിൽ ടഹേയ് ഇത് മാറ്റാഷിചിയ്ക്ക് നൽകുന്നു.
പക്ഷേ മാറ്റാഷിചി ഇത് സ്വന്തമായി സൂക്ഷിക്കാൻ ടഹേയിയോട് പറയുന്നു.
അഭിനേതാക്കൾ തോഷിറോ മിഫ്യൂണെ – ജനറൽ റോകുറോട്ട മകാബെ മിനോറു ചിയാക് – ടാഹേയി കാമടാകി ഫ്യൂജിവാര – മറ്റാഷിചി സുസൂമു ഫ്യൂജിറ്റ – ജനറൽ യോയെ ടഡോകോറോ തകേഷി ഷിമ്യൂറ – പ്രായമുള്ള ജനറൽ ഇസൂമി നഗാകുറ മിസ യുവേഹര – യൂകി രാജകുമാരി ഐകോ മിയൂഷി – ലേഡി ഇൻ വൈറ്റിംഗ് ടോഷികോ ഹിഗൂച്ചി – അടിമവ്യാപാരിയുടെ കയ്യിൽ നിന്ന് വാങ്ങിയവൾ - കർഷകന്റെ മകൾ യു ഫുജികി – അതിർത്തിയിലെ കാവൽക്കാരൻ യോഷിയോ സുചിയ – കുതിരക്കാരൻ സമുറായി കോകുടെൻ കോഡോ – സൈനിനു മുൻപിലെ വൃദ്ധൻ നിർമ്മാണം
ടോഹോസ്കോപ്പ് എന്ന വലിയ സ്ക്രീനിൽ റിലീസ് ചെയ്ത ആദ്യ കുറസോവ ചിത്രമാണിത്.
ഈ ഫോർമാറ്റാണ് ഇദ്ദേഹം അടുത്ത പത്ത് വർഷത്തേയ്ക്ക് ഉപയോഗിച്ചത്.
ദിശ മനസ്സിലാക്കാൻ സാധിക്കുന്ന പെർസ്പെക്റ്റ എന്ന ശബ്ദസംവിധാനവുമായാണ് ഈ ചിത്രം ആദ്യം റിലീസ് ചെയ്തത്.
ക്രൈറ്റീരിയൺ ഡിവിഡിയിൽ ഈ സംവിധാനം പുനരാവിഷ്കരിച്ചിട്ടുണ്ട്.
1961-ൽ യോജിംബോ റിലീസ് ചെയ്യുന്നതുവരെ ഈ ചിത്രമായിരുന്നു കുറസോവയുടെ ഏറ്റവും വലിയ ബോക്സ് ഓഫീസ് വിജയം.
1987-ൽ എഹ്രൻസ്റ്റൈൻ ഏറ്റവും മഹത്തായ സാഹസിക ആക്ഷൻ ചിത്രങ്ങളിലൊന്നാണിത് എന്ന് അഭിപ്രായപ്പെട്ടിരുന്നു.
വളരെ വേഗത്തിൽ നീങ്ങുന്നതും ബുദ്ധി ഉപയോഗിച്ചിട്ടുള്ളതും ഒരു ദൃശ്യവിസ്മയവുമായ " സമുറായി ചിത്രമാണ് " ഇതെന്ന് അഭിപ്രായപ്പെട്ടിരുന്നു.
According to Ehrenstein:
2001 -ൽ ആർനോൾഡ് വൈറ്റ് " ദ ഹിഡൺ ഫോർട്രസ് എന്ന ചിത്രം 1939-ലെ ജോൺ ഫോർഡിന്റെ സ്റ്റേജ്കോച്ച് എന്ന ചിത്രത്തോട് സമാനമായ ചിത്രമാണെന്ന് അഭിപ്രായപ്പെട്ടിട്ടുണ്ട്.
2002 -ൽ ബ്രിട്ടണിൽ ഈ ചിത്രം റിലീസ് ചെയ്തശേഷം ജാമി റസ്സൽ ബിബിസിയ്ക്ക് വേണ്ടി ആക്ഷനും ഡ്രാമയും ഹാസ്യവും ആയാസരഹിതമായി കൂട്ടിക്കലർത്തിയ ചിത്രമാണിതെന്ന് അഭിപ്രായപ്പെടുകയുണ്ടായി.
ബെർലിൻ അന്താരാഷ്ട്ര ചലച്ചിത്രോത്സവത്തിൽ : സംവിധായകനുള്ള സിൽവർ ബെയർ സ്വാധീനം
ജോർജ്ജ് ലൂക്കാസ് ദ ഹിഡൺ ഫോർട്രസ് എന്ന ചിത്രത്തിന് തന്റെ സ്റ്റാർ വാർസ് എന്ന ചിത്രത്തിൽ വലിയ സ്വാധീനമുണ്ട് എന്ന് പറഞ്ഞിരുന്നു.
സിനിമയിലെ ഏറ്റവും ചെറിയ കഥാപാത്രങ്ങളുടെ വീക്ഷണകോണിലൂടെ കഥ പറയുന്ന രീതിയാണ് ലൂക്കാസ് തന്റെ ചിത്രത്തിൽ ഉപയോഗിച്ചത്.
സി-3പിഒ , ആർ2-ഡി2 എന്നിവരാണ് സ്റ്റാർ വാർസിൽ കഥ മുന്നോട്ട് കൊണ്ടുപോകുന്നത്.
ലൂക്കാസിന്റെ ആദ്യ കഥയിലും ദ ഹിഡൺ ഫോർട്രസുമായി സാമ്യമുണ്ടായിരുന്നു.
ദ ഫാന്റം മെനസ് എന്ന ചിത്രത്തിൽ ഈ രീതി ഉപയോഗിച്ചിട്ടുണ്ട്.
കകൂഷി ടോറിഡേ നോ സാൻ-അകൂണിൻ: ദ ലാസ്റ്റ് പ്രിൻസസ് എന്ന ചലച്ചിത്രം ഷിൻജി ഹിഗൂച്ചി സംവിധാനം ചെയ്തിട്ടുണ്ട്.
ഇത് 2008 മേയ് 10-നാണ് റിലീസ് ചെയ്തത്.
അവലംബം പുറത്തേയ്ക്കുള്ള കണ്ണികൾ The Hidden Fortress എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദ ഹിഡൺ ഫോർട്രസ് ഇന്റർനെറ്റ് മൂവി ഡാറ്റാബേസിൽ The Hidden Fortress ഓൾമുവീയിൽ The Hidden Fortress at Rotten Tomatoes The Hidden Fortress (in Japanese) at the Japanese Movie Database
ദ ഹിന്ദു ഇംഗ്ലീഷ് വിലാസം https://ml.wikipedia.org/wiki/The_Hindu
ഇന്ത്യയിലെ ഒരു ഇംഗ്ലീഷ് ദിനപത്രമാണ് ദി ഹിന്ദു .
ചെന്നൈയിൽ നിന്നും 1878ൽ ആരംഭിച്ചു.
പ്രതിവാര പത്രമായാണ്‌ തുടക്കം.
1889 ഏപ്രിൽ ഒന്നുമുതൽ ദിനപത്രമായി .
മദ്രാസ് ട്രിപ്ലിക്കേഷൻ സൊസൈറ്റിയുടെ പ്രസിദ്ധീകരണമായി തുടങ്ങിയ ദ ഹിന്ദു,1905 ൽ കസ്തൂരി രംഗ അയ്യങ്കാർ വിലക്കുവാങ്ങുകയായിരുന്നു.
ദി ഹിന്ദുവിന്റെ തമിഴ് പത്രം 2013 സെപ്റ്റംബർ 16-ാം തിയതി പ്രസിദ്ധീകരണം ആരംഭിച്ചു.
1947ൽ ആരംഭിച്ച സ്‌പോർട്ട് ആൻഡ് പാസ്സ് ടൈം ആണ്‌ പിന്നീട് സ്‌‌പോർട്ട്‌സ്റ്റാറായി മാറിയത്.
1984 ൽ 'ഫ്രണ്ട്‌ലൈൻ' എന്ന ദ്വൈവാരികയും ആരംഭിച്ചു.
ചെന്നൈക്കുപുറമേ കോയമ്പത്തൂർ , ബാംഗ്ലൂർ , ഹൈദരാബാദ് , മധുര , വിശാഖപട്ടണം , കൊച്ചി , തിരുവനന്തപുരം , ഡൽഹി , വിജയവാഡ , മംഗലാപുരം എന്നിവിടങ്ങളിൽ നിന്നും പ്രസിദ്ധീകരിക്കുന്നു.
ഇപ്പോഴത്തെ മുഖ്യപത്രാധിപർ എൻ. രവിയും പത്രാധിപർ മാലിനി പാർഥസാരതിയുമാണ്.
ദ ഹിന്ദുവിന്റെ കോഴിക്കോട് എഡിഷൻ 2012 ജനുവരി 29-ാം തിയതി മുതൽ പ്രസിദ്ധീകരിച്ചു തുടങ്ങി.
ഹിന്ദു ദിനപത്രത്തിന്റെ 17 പ്രിന്റിംഗ് പ്രസ്സുകളിൽ 3 എണ്ണം കേരളത്തിലാണുള്ളത്.
പ്രസിദ്ധീകരണങ്ങൾ ബിസ്‌നസ് ലൈൻ ദിനപത്രം.
സ്‌പോർട്ട്‌സ്‌റ്റാർ.
ഫ്രണ്ട്‌ലൈൻ ദ്വൈവാരിക.
വാർഷിക പ്രസിദ്ധീകരണങ്ങൾ സർ‌വ്വേ ഓഫ് ഇന്ത്യൻ അഗ്രികൾച്ചർ സർ‌വ്വേ ഓഫ് ഇന്ത്യൻ ഇൻഡസ്‌ട്രി സർ‌വ്വേ ഓഫ് എൻ‌വയൺ‌മെന്റ് ഇന്ത്യൻ ക്രിക്കറ്റ്.
അവലംബം The Hindu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടി.യു. കുരുവിള ഇംഗ്ലീഷ് വിലാസം https://ml.wikipedia.org/wiki/T.
_Kuruvilla
ടി. യു. കുരുവിള (ജനനം: 1936 ഓഗസ്റ്റ് 13) കേരളത്തിലെ ഒരു രാഷ്ട്രീയപ്രവർത്തകനാണ്.
ഇദ്ദേഹം കോതമംഗലത്ത് ഊഞ്ഞപ്പാറയിലാണ് ജനിച്ചത്.
ഉതുപ്പ്, മറിയം എന്നിവരാണ് മാതാപിതാക്കൾ.
ഇദ്ദേഹം സിവിൽ എഞ്ചിനിയറിംഗിൽ ഡിപ്ലോമ ഉള്ള വ്യക്തിയാണ്.
രാഷ്ട്രീയപ്രവർത്തനം കൂടാതെ കൃഷി, വ്യാപാരം എന്നീ മേഖലകളിലും ഇദ്ദേഹം പ്രവർത്തിക്കുന്നുണ്ട്.
2006, 2011 എന്നീ വർഷങ്ങളിൽ കോതമംഗലം നിയോജകമണ്ഡലത്തുനിന്ന് ഇദ്ദേഹം കേരള നിയമസഭയിലേയ്ക്ക് തുടർച്ചയായി തിരഞ്ഞെടുക്കപ്പെട്ടിട്ടുണ്ട്.
വി.എസ്. അച്യുതാനന്ദൻ മന്ത്രിസഭയിൽ ഇദ്ദേഹം പൊതുമരാമത്ത് മന്ത്രിയായി കുറച്ചുകാലം പ്രവർത്തിച്ചിരുന്നു.
ഇദ്ദേഹം ഇപ്പോൾ കേരള കോൺഗ്രസ് (മാണി) വിഭാഗത്തിലാണ്.
സിറിയാക് ഓർത്തഡോക്സ് സഭയുടെ ലേ സെക്രട്ടറിയായി ഇദ്ദേഹം കുറച്ചുകാലം പ്രവർത്തിച്ചിട്ടുണ്ട്.
ഷെവലിയർ സ്ഥാനം, മോർ അഫ്രേം മെഡൽ, കമാൻഡർ സ്ഥാനം, ബാർ എഥോ ഷാറിറോ സ്ഥാനം എന്നിവ പാത്രിയർക്കീസ് ഇഗ്നാത്തിയോസ്‌ സാഖാ പ്രഥമൻ ഇവാസിൽ നിന്ന് ഇദ്ദേഹത്തിന് ലഭിച്ചിട്ടുണ്ട്.
ലണ്ടനിലെ സൗത്ത് ഈസ്റ്റേൺ യൂണിവേഴ്സിറ്റിയിൽ നിന്ന് ഇദ്ദേഹത്തിന് ഓണററി ഡി.ലിറ്റ് ബിരുദവും ലഭിച്ചിട്ടുണ്ട്.
ഇദ്ദേഹം 1964 മുതൽ 78 വരെ എറണാകുളം ജില്ലയിലെ കീരമ്പാറ പഞ്ചായത്തിന്റെ പ്രസിഡന്റായിരുന്നു.
ഇതു കൂടാതെ കീരമ്പാറ സർവിസ് കോ-ഓപ്പറേറ്റീവ് സൊസൈറ്റിയുടെ പ്രസിഡന്റ് (1966-1970), കോതമംഗലം ബ്ലോക്ക് ഡെവലപ്പ്മെന്റ് കമ്മിറ്റി ചെയർമാൻ (1970-1978), കേരള പ്ലാന്റേഷൻ കോർപ്പറേഷൻ ചെയർമാൻ (1982-1987) എന്നീ ചുമതകലളും ഇദ്ദേഹം വഹിച്ചിട്ടുണ്ട്.
1996 മുതൽ 2001 വരെ ഇദ്ദേഹം കേരള സംസ്ഥാന ഹൗസിംഗ് ബോഡിന്റെയും ചെയർമാനായിരുന്നു.
നിലവിൽ ഇദ്ദേഹം കേരള കോൺഗ്രസ് മാണി വിഭാഗത്തിന്റെ വൈസ് ചെയർമാനാണ്.
മന്ത്രി ടി.യു. കുരുവിള, മോൻസ് ജോസഫ്, രാജു ജോർജ്ജ്, അജിത്ത് കുമാർ നായർ എന്നിവർ ലണ്ടനിൽ
ഇദ്ദേഹം 2006 നവംബറിൽ പി.ജെ. ജോസഫ് വിമാനയാത്രയ്ക്കിടെ ഒരു വനിതയോട് അപമര്യാദയായി പെരുമാറി എന്ന ആരോപണത്തെത്തുടർന്ന് രാജിവച്ചപ്പോൾ മന്ത്രിസ്ഥാനമേൽക്കുകയുണ്ടായി.
വഹിച്ചിട്ടുള്ള സ്ഥാനങ്ങൾ കേരള സംസ്ഥാന പൊതുമരാമത്ത് മന്ത്രി കീരമ്പാറ പഞ്ചായത്ത് പ്രസിഡന്റ് (1964-1978) കീരമ്പാറ സർവീസ് സഹകരണ സംഘം പ്രസിഡന്റ് (1966-1970) സെന്റ് സ്റ്റീഫൻ സ്കൂൾ കീരമ്പാറ, മാനേജർ (1968-1978) ബ്ലോക്ക് ഡെവലപ്പ്മെന്റ് കമ്മിറ്റി, കോതമംഗലം - ചെയർമാൻ (1970-1978) പ്ലാന്റേഷൻ കോർപ്പറേഷൻ ഓഫ് കേരളം - ചെയർമാൻ (1982-1987) കോതമംഗലം മുനിസിപ്പൽ സ്റ്റാൻഡിംഗ് കമ്മിറ്റി ചെയർമാൻ (1991-1992) കേരള സ്റ്റേറ്റ് ഹൗസിംഗ് ബോഡ് - ചെയർമാൻ ആൻഡ് എക്സിക്യൂട്ടീവ് ഡയറക്റ്റർ (1996-2001) ലേ സെക്രട്ടറി യാക്കോബായ സിറിയൻ ഓർത്തഡോക്സ് സഭ (1993-1999) എറണാകുളം ഡിസ്ട്രിക്റ്റ് ഡെവലപ്പ്മെന്റ് കമ്മിറ്റി - മെംബർ (1964-1982) റബ്ബർ ബോഡ് - മെംബർ (1983-1987) കേരള കോൺഗ്രസ് (ജെ) സംസ്ഥാന ട്രഷററും സെക്രട്ടറിയും (1977-1989, 1989-1992) എം.എൽ.എ. കോതമംഗലം വൈസ് ചെയർമാൻ കേരള കോൺഗ്രസ് (എം) വിവാദം
2007 സെപ്റ്റംബർ 2-ന് ഇദ്ദേഹം മന്ത്രിസഭയിൽ നിന്ന് രാജിവയ്ക്കുകയുണ്ടായി.
ഇദ്ദേഹവും കുടുംബാംഗങ്ങളും നടത്തിയ ഭൂമി ഇടപാടിൽ പ്രശ്നങ്ങളുണ്ടെന്ന ഇടുക്കി കളക്ടറുടെ റിപ്പോർട്ടറിനെത്തുടർന്നാ‌യിരുന്നു ഇത്.
കെ.ജി. എബ്രഹാം എന്നയാൾ 20 acres (81,000 m 2 ) ഭൂമി മൂന്നാറിൽ ഇദ്ദേഹത്തിന്റെ മക്കൾക്ക് 6.7കോടി രൂപ അഡ്വാൻസായി നൽകിയെന്നും ഈ ഭൂമി ഇവരുടെ സ്വന്തമല്ലാത്തതിനാൽ ഇടപാട് പൂർത്തിയാക്കാൻ കഴിഞ്ഞില്ലെന്നും പക്ഷേ ഇവർ പണം തിരികെക്കൊടുത്തില്ലെന്നുമായിരുന്നു റിപ്പോർട്ട്.
ഇതിനു ശേഷം പാർട്ടി നേതാവ് പി.ജെ. ജോസഫ് പണം അബ്രഹാമിന് തിരികെക്കൊടുക്കാമെന്ന് ഉറപ്പുകൊടുത്തു.
Kuruvilla had to resign and Monce Joseph from the KC(J) became the new PWD minister.
കളക്ടറുടെ റിപ്പോർട്ടും ചീഫ് സെക്രട്ടറിയുടെ റിപ്പോർട്ടും കുരുവിള കുറ്റമൊന്നും ചെയ്തതായി ആരോപിക്കുന്നില്ല എന്ന് ജോസഫ് പിന്നീട് അവകാശപ്പെട്ടു.
കുരുവിളയ്ക്കും പാർട്ടിക്കുമെതിരായി ഗൂഢനീക്കമുണ്ടെന്നും പി.ജെ. ജോസഫ് ആരോപിച്ചു.
2008 മേയ് 15-ന് ഇദ്ദേഹത്തിനെതിരായ കേസിൽ തെളിവുകളില്ലെന്ന് കേരള പോലീസ് കോടതിയെ അറിയിച്ചു.
ടി.പി. സുകുമാരൻ ഇംഗ്ലീഷ് വിലാസം https://ml.wikipedia.org/wiki/T.
P._Sukumaran
പ്രമുഖനായ മലയാള നാടകകൃത്തും സാംസ്കാരിക പ്രവർത്തകനുമായിരുന്നു ഡോ.ടി.പി. സുകുമാരൻ (6 ഒക്ടോബർ 1934 - 7 ജൂലൈ 1996).
നാടകം, അദ്ധ്യാപനം, സംഗീതശാസ്ത്രം, നാടോടിവിജ്ഞാനം, ചിത്രകല, പരിസ്ഥിതിപഠനം, സാഹിത്യവിമർശനം തുടങ്ങി നിരവധി മണ്ഡലങ്ങളിൽ പ്രാഗല്ഭ്യം തെളിയിച്ചിരുന്നു.
1986ലെ നാടകത്തിനുള്ള കേരള സാഹിത്യ അക്കാദമി പുരസ്കാരം ദക്ഷിണായനം എന്ന കൃതിക്കു ലഭിച്ചു.
കണ്ണൂർ താഴെചൊവ്വയിൽ ടി.പി. കുമാരന്റെയും മാധവിയുടെയും മകനാണ്.
ബിരുദാനന്ദര ബിരുദത്തിനു ശേഷം ഡോക്ടറേറ്റും നേടി, നിർമ്മലഗിരി കോളേജിൽ മലയാളം അദ്ധ്യാപകനായി.
യുവകലാസാഹിതിയുടെ അധ്യക്ഷനായിരുന്നു.
കൃതികൾ ദക്ഷിണായനം നിരാസം ദൗത്യം നല്ലവനായ കാട്ടാളൻ നാടകം കണ്ണിന്റെ കല പരിസ്ഥിതി സൌന്ദര്യശാസ്ത്രത്തിനൊരു മുഖവുര ആയഞ്ചേരി വല്യെശമാൻ, നാടകം പ്രതിഭാനപഥം പുരസ്കാരങ്ങൾ നാടകത്തിനുള്ള കേരള സാഹിത്യ അക്കാദമി പുരസ്‌കാരം (1986)ദക്ഷിണായനം അവലംബം ↑
ടി.വി. ഇബ്രാഹിം ഇംഗ്ലീഷ് വിലാസം https://ml.wikipedia.org/wiki/T.
V._Ibrahim
പ്രമുഖ മുസ്‌ലിംലീഗ്  നേതാവും കൊണ്ടോട്ടി നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് ടി.വി. ഇബ്രാഹിം ജീവിത രേഖ
വള്ളുവമ്പ്രം അത്താണിക്കൽ താഴത്തുവീട്ടിൽ ടി.വി മുഹമ്മദ് ഹാജി ഇത്തിക്കുട്ടി ദമ്പതികളുടെ മകനായ ടി.വി ഇബ്രാഹീം എം എസ് എഫിലൂടെയാണ് രാഷ്ട്രീയത്തിലെത്തുന്നത്.
അത്താണിക്കൽ ഗവ:മാപ്പിള എൽ പി സ്‌കൂളിൽ നിന്നും പ്രാഥമിക വിദ്യാഭ്യാസം നേടി.
എച്ച്.എസ് പൂക്കോട്ടൂർ , ഗവ.
കോ ളജ് മലപ്പുറം , പി.എസ്.എം.ഒ കോളജ് തിരൂരങ്ങാടി എന്നിവിടങ്ങളിൽ തുടർ പഠനം.
തിരുവല്ല ടൈറ്റസ് ബി.എഡ് കോളജിൽ നിന്ന് ബി എഡ് നേടിയ ഇദ്ദേഹം 1994 മുതൽ കൊണ്ടോട്ടി ഇം.
എ ഹയർസെക്കൻഡറി സ്‌കൂളിൽ പൊളിറ്റിക്കൽ സയൻസ് അധ്യാപകനായി ജോലി ചെയ്തു വരുന്നു.
രാഷ്ട്രീയ രംഗത്ത് 1995 - 2000 മലപ്പുറം ബ്ലോക്ക് പഞ്ചായത്ത് മെമ്പർ 2000 - 2005 മലപ്പുറം ജില്ലാ പഞ്ചായത്ത് കൊണ്ടോട്ടി ഡിവിഷൻ മെമ്പർ 2016   മുതൽ കൊണ്ടോട്ടി നിയമസഭാ മെമ്പർ പുറത്തേകുള്ള കണ്ണികൾ സുപ്രഭാതം ദിനപത്രം മെയ് 21.
2016 ടി.വി ഇബ്രാഹിം വെബ്‌സൈറ്റ് Archived 2017-07-28 at the Wayback Machine .
അവലംബം ↑ http://www.niyamasabha.org/codes/members.htm
ടി.പി 51 വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
അരുകൊല ചെയ്യപ്പെട്ട രാഷ്ട്രീയ നേതാവ് ടി.പി ചന്ദ്രശേഖരന്റെ ജീവിതവും കൊലപാതകവും ആസ്പദമാക്കി സുരാസ് വിഷ്വൽ മീഡിയുടെ ബാനറിൽ നവാഗതനായ മൊയ്തു താഴത്ത് രചനയും സംവിധാനവും നിർവഹിച്ച ചലച്ചിത്രമാണ് ടി.പി 51 .
51 എന്നത് കൊല്ലപ്പെടുമ്പോൾ ശരീരത്തിലേറ്റ വെട്ടുകളുടെ എണ്ണത്തെ സൂചിപ്പിക്കുന്നു.
ടി.പിയുടെ കർമമണ്ഡലങ്ങളായിരുന്ന ഒഞ്ചിയം , ഏറാമല , ഓർക്കാട്ടേരി , വടകര എന്നിവിടങ്ങളിലും തൊടുപുഴയിലുമായാണു ഇത് ചിത്രീകരിച്ചത്.
പ്രധാനകഥാപാത്രത്തെ അവതരിപ്പിച്ചിരിക്കുന്നത് ടി.പിയുടെ രൂപസാദൃശ്യമുള്ള രമേഷ് വടകരയാണ്.
നടി ദേവി അജിത്ത് ഭാര്യ രമയായി വേഷമിടുന്നു.
റിയാസ്ഖാൻ , ഭീമൻ രഘു , ശിവജി ഗുരുവായൂർ എന്നിവരും ഈ ചിത്രത്തിന്റെ ഭാഗമാകുന്നുണ്ട്.
അവലംബം ↑ http://www.manoramanews.com/daily-programs/pulervala/pularvela-tp-film.html
ടി.ബി. വേണുഗോപാലപ്പണിക്കർ ഇംഗ്ലീഷ് വിലാസം https://ml.wikipedia.org/wiki/T.
B._Venugopala_Panicker